
Bucureşti, 02 martie 2020
Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun înlocuitor asupra Legii privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006, aflată în procedură de reexaminare ca urmare a Deciziei Curţii Constituţionale nr. 76 din 30 ianuarie 2019, publicată în Monitorul Oficial al României, Partea I, nr. 217 din 20 martie 2019, transmisă Comisiei pentru mediu şi echilibru ecologic cu adresa nr. PL-x 126/2018/2019 din 23 aprilie 2019 și înregistrată  cu nr. 4c-8/202/23.04.2019, Comisiei pentru agricultură, silvicultură, industrie alimentară şi servicii specifice cu adresa nr. PL-x 126/2018/2019 din 23 aprilie 2019, înregistrată cu nr.4c-5/252/24.04.2019 și Comisiei juridice, de disciplină şi imunităţi cu adresa PL-x 126/2018/2019 din 23 aprilie 2019, înregistrată cu nr.4c-13/226/24.04.2019.


În raport cu obiectul şi conţinutul său, proiectul de lege face parte din categoria legilor organice.
   VICEPREŞEDINTE,                 PREŞEDINTE,
                   PREŞEDINTE,
     Tudorița LUNGU
        Alexandru STĂNESCU
       Nicuşor HALICI

Prezentul raport inlocuieste în întregime 

raportul comun al celor trei comisii din data de 03.09.2019
Bucureşti, 02 martie 2020
RAPORT COMUN ÎNLOCUITOR
asupra
Legii privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006,  aflată în procedură de reexaminare ca urmare a Deciziei Curţii Constituţionale nr. 76 din 30 ianuarie 2019, publicată în Monitorul Oficial al României, Partea I, nr. 217 din 20 martie 2019

În conformitate cu prevederile art. 133 din Regulamentul Camerei Deputaţilor, republicat, Comisia pentru mediu şi echilibru ecologic, Comisia pentru agricultură, silvicultură, industrie alimentară şi servicii specifice și  Comisia juridică, de disciplină şi imunităţi, prin adresa cu nr. PL-x 126 din 23 aprilie 2019 au fost sesizate cu reexaminarea Legii privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006,  aflată în procedură de reexaminare ca urmare a  Deciziei Curţii Constituţionale nr. 76 din 30 ianuarie 2019,  publicată în Monitorul Oficial al României, Partea I, nr. 217 din 20 martie 2019. Legea adoptată de Parlamentul României, cu respectarea prevederilor art. 76 alin. (1) din Constituţia României, republicată a fost transmisă spre promulgare Preşedintelui României la data de 28 noiembrie 2018.

Preşedintele României, la data de 18 decembrie 2018 a formulat o obiecţie de neconstituţionalitate asupra legii mai sus menţionate.

Prin decizia menționată, Curtea Constituțională a admis obiecția de neconstituționalitate formulată de Președintele României și a constatat că Legea privind aprobarea Ordonanței de urgență a Guvernului nr. 105/2017 pentru modificarea art. 23 alin.(1) lit. c) din Legea vânătorii și a protecției fondului cinegetic nr. 407/2006 este neconstituțională, în ansamblul său. 
Conform prevederilor art. 75 alin. (1) şi (3) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat Camera Deputaţilor este Cameră decizională.

Legea are ca obiect de reglementare aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006.
Senatul, în calitate de primă Cameră sesizată cu reexaminarea legii a reexaminat legea ca urmare a deciziei Curţii Constituţionale şi a adoptat Legea pentru aprobarea ordonanţei de urgenţă a Guvernului în forma transmisă la promulgare, însuşindu-şi astfel textele care au fost adăugate de Camera Deputaţilor, în calitate de Cameră decizională, care nu au fost dezbătute la Senat.
În conformitate cu prevederile art. 70 din Regulamentul Camerei Deputaților, republicat, Legea a fost retrimisă celor trei comisii sesizate cu reexaminarea în ședința din 4 septembrie 2019 pentru raport suplimentar. 
Cele trei comisii sesizate cu reexaminarea legii la Camera Deputaţilor au dezbătut reexaminarea legii în şedinţe separate.

Comisia pentru mediu și echilibru ecologic a reexaminat legea în şedinţa din 25 februarie 2020. Membrii Comisiei au fost prezenti la lucrări conform listei de prezentă. 

La lucrările şedinţei a participat, în calitate de invitat, în conformitate cu prevederile art. 55 din Regulamentul Camerei Deputaţilor, republicat, domnul Ilie Mihalache, Director general în cadrul Ministerului Mediului, Apelor şi Pădurilor.

Comisia pentru agricultură, silvicultură, industrie alimentară și servicii specifice a reexaminat legea în ședința din data de 29 ianuarie 2020. Membrii Comisiei au fost prezenți la lucrări  conform listei de prezență.

La lucrările şedinţei a participat, în calitate de invitat, în conformitate cu prevederile art. 55 din Regulamentul Camerei Deputaţilor, republicat, domnul Claudiu Sorin Roşu Mareş, secretar de stat în cadrul Ministerului Agriculturii şi Dezvoltării Rurale.

Comisia juridică, de disciplină și imunități  a reexaminat legea în ședința din data de 10 februarie 2020. Membrii Comisiei au fost prezenti la lucrări conform listei de prezentă. 
Ca urmare a dezbaterilor referitoare la reexaminarea legii, membrii celor trei comisii au hotărât, cu majoritate de voturi, să propună plenului Camerei Deputaţilor, respingerea Legii privind aprobarea Ordonanței de urgență a Guvernului nr.105/2017 pentru modificarea art.23 alin.(1) lit.c) din Legea vânătorii și a protecției fondului cinegetic nr.407/2006.
Prin obiectul de reglementare şi conţinutul său, legea face parte din categoria legilor organice.
  VICEPREŞEDINTE,                 PREŞEDINTE,
       PREŞEDINTE,           
     Tudorița LUNGU
        Alexandru STĂNESCU
        Nicuşor HALICI


       SECRETAR 
               SECRETAR                         SECRETAR
  Petru FARAGO
              Dan CIOCAN             Aida-Cristina CARUCERU
Consilier parlamentar,    Sef Serviciu Consilier parlamentar,    Consilier parlamentar
  Alina Alexandriuc

      Anton Păştinaru
                       Dragos Bucur                 



               Consilier parlamentar,    





 Gabriela Ciurea

